Heteronyssicus

Se Systematisk inndeling

Heteronyssicus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor (ca. 22 millimeter), avlang, blank, gulrød trebukk. Antennene er nokså kraftige og en del lengre enn kroppen, hvert ledd med en kraftig pigg i spissen. Det innerste, oppsvulmede leddet er rødt, de øvrige brunlige, lysere mot spissen. Fasettøynene er mørke, i kontrast til resten av hodet. Pronotum er sekskantet, med et par svarte flekker nær midten og et par rett bak forhjørnene. Den bakerste delen er innsnevret, i midten med et sekskantet området avgrenset av furer. Dekkvingene er jevnbrede, i spissen med to lange tenner. De har to par store, ovale, gylne flekker som er delvis kantet med svart. Beina er ganske lange, lårene er klubbeformede med en pigg i spissen og svarte "knær".

Levevis 
Larvene lever i død ved, mest av løvtrær.

Utbredelse 
Arten er vidt utbredt og er kjent fra Surinam, Fransk Guyana, Brasil, Ecuador og Peru.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Elaphidiini J. Thomson, 1864 
 Slekten Heteronyssicus Tavakilian & Dalens, 2014
 Heteronyssicus aureopilosus (Lacey, 1949)

Kilder 
 Liste over slektene
 Katalog med utbredelsesdata, amerikanske arter

Eksterne lenker 
 Bilde av arten
 Bildegalleri 
 
 

Cerambycinae
Biller formelt beskrevet i 1949
Dyr formelt beskrevet av Gérard Luc Tavakilian
Dyr formelt beskrevet av Pierre-Henri Dalens
Surinams insekter
Fransk Guyanas insekter
Brasils insekter
Ecuadors insekter
Perus insekter